На основу Закона о стечају („Сл.Гласник РС“ бр.104/2009, 99/2011-др. Закон, 71/2012-одлука УС, 83/2014, 113/2017, 44/2018 и 95/2018) као и Национални стандард број 5 – поглавље III Националног стандарда о начину и поступку уновчењу имовине стечајног дужника („Сл.Гласник РС“ бр.62/2018), стечајни управник стечајног дужника:

Advance seed доо у стечају из Нови Сад, Максима Горког бр.1а

Објављује позив стручним лицима
за достављање понуде за вршење услуге процене вредности 

1 .Увод
Решењем Привредног суда у Новом Саду отворен је стечајни поступак над стечајним дужником Advance seed доо у стечају из Нови Сад, Максима Горког бр.1а. Дана 21.02.2022. године донето је Решење Привредног суда у Новом Саду којим је проглашено банкротство стечајног дужника, исто је постало правоснажно од дана 26.05.2022. године. 

2. Имовина стечајног дужника 
-Непокретна имовина на којој је стечајни дужник носилац имовинског прва јесте непокретна имовина која се налази у Суботици, Чанатавирски пут бб на којој постоји разлучно право, и то: Трафо станица-зграда бр.1 на парцели 36133 (Трафо станица), Пословна зграда бр.1-парцела 36134/1 (Испаривачка станица), Пословна зграда бр.2-парцела 36134/1 (Столарска радионица), Пословна зграда бр.3-парцела 36134/1 (лабараторија), Силос-зграда бр.1-парцела 36134/2 (Силоси са сушаром и машинском кућицом), Пословна зграда бр.1-парцела 36134/5 (Магацин са машинском кућицом), Пословна зграда бр.1-парцела 36134/6 (Управна зграда са рестораном и гардеробом), Пословна зграда бр.1-парцела 36134/7 (Контејнерска сушара), Пословна зграда бр.1-парцела 36134/9 (Портирница), Пословна зграда бр.1 вага-парцела 36134/10 (Вагарска кућица), Породична стамбена зграда-зграда бр.1-парцела 36134/11 (Котларница), Пословна зграда бр.1-парцела 36134/12 (Испаривачка станица), са припадајућим земљиштем све,  врста права- својина, облик својине-  приватна, обим удела 1/1, све уписано у ЛН 5841 К.О. Доњи Град.
- Покретна имовина, опрема на којој постоји разлучно право, и залихе.

3. Сврха процене
Сврха процене је утврђивање вредности целокупне имовине стечајног дужника, односно процена целисходности продаје стечајног дужника као правног лица, у односу на продају целокупне имовине стечајног дужника, у складу са чланом 132, став 2. Закона о стечају, као и процентуално учешће разлуних поверилаца на имовини која је предмет процене, а ради обезбеђења услова за продају у оквиру овог стечајног поступка у складу са чланом 2 Закона о стечају, а све  у циљу остваривања највеће продајне вредности и максималног могућег колективног намирења поверилаца у стечајном поступку

4. Извештај о процени
Понуђач је дужан да припреми и достави извештај о процени у писаној форми у 4 примерка и у електронској форми, која ће да садржи следеће елеметне:
· Прецизно одређен предмет процене, датум процене, опис метода коришћених у процени, као и све остале битне елементе процене;
· Закључак о процени вредности имовине стечајног дужника ;
Закључак о процени вредности имовине која је предмет разлучног права-одређивање одговрајућег дела купопродајне цене на којој разлучни односно заложни поверилац има право приоритетног намирења у складу са чланом 133 став 12. Закона о стечају изражено у процентима;
· Закључак о процени целисходности најповољнијег начина уновчења имовине, као и  мишљење проценитеља као и  предлог најповољнијег начина уновчења стечајне масе уз давање детаљног образложења у складу са чланом 132 став 2 Закона о стечају.
5. Метод процене
Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени.Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима финансијског извештавања – МСФИ.

6. Информације за понуђаче
Заинтересовани понуђачи писане понуде подносе најкасније до 12.07.2022. године на адресу: ADVANCE SEED ДОО У СТЕЧАЈУ Нови Сад, Поштански преградак 6, 21101 Нови Сад. Понуде доставити у једном примерку у затвореној коверти са јасном назнаком „ПРУЖАЊЕ УСЛУГА ПРОЦЕНЕ ВРЕДНОСТИ СТЕЧАЈНОГ ДУЖНИКА – ADVANCE SEED ДОО У СТЕЧАЈУ ДОО У СТЕЧАЈУ“.

Понуђач уз понуду доставља фотокопију докумената која не смеју бити старија од 12 месеци од дана пријема понуде. Наручиоци задржавају право да захтевају од Понуђача накнадно достављање на увид оригиналне документације. Понуда треба да садржи:
-  Имена чланова ужег тима који ће радити процену са задужењима и референцама
-  Рок у којем ће завршити процену
-  Цену за пружену услугу исказану у динарима 
-  Рок за исплату накнаде за извршену услугу
Уз понуду доставити:
-  Доказ о овлашћењу за обављање послова односно обављање делатности процене правних лица и имовине, лиценцу за проценитеља непокретности, сертификате, уверења и друга документација издата од надлежних органа
- Доказе о стручности
- Референце досадашњег рада
Позивају се заинтересована лица да директним обиласком на лицу места утврде елементе за опредељеност понуде. У случају потребе и других података за опредељеност понуде заинтересована лица могу се јавити стечајном управнику Радмили Милетић, тел: 062/580-225, e- mail: radam22@hotmail.com.

У складу са Националним стандардом бр. 5 о начину и поступку уновчења имовине стечајног дужника о избору понуђача одлучује Одбор поверилаца стечајног дужника, узимајући осим финансијске понуде у обзир и стручност, референце и друге елементе понуде који су од значаја за вршење конкретне процене,  и то искључиво са Листе понуђача добијене од стечајног управника. У случају да Одбор не донесе одлуку у року од 8 дана од дана истека рока за достављање понуде, избор понуђача врши стечајни управник, применом истих критеријума.

7. Услови конкурисања
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
- Лиценца за обављање послова овлашћеног проценитеља у складу са Законом о проценитељима вредности непокретности (Сл.гласник РС 108/2016)
- Да испуњава квалификационе услове, односно да располаже довољним кадровским и техничким капацитетом за вршење услуге из понуде

У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

Дана, 30.06.2022. године

                                                                                                                         Стечајни управник
                                                                                                                          Радмила Милетић

